सुबह सड़कों पर बेसुध पड़े मिले लोग, पुलिस ने उठाकर अस्पताल पहुंचाया; ड्रोन से छतों पर सर्च
पंजाब के लुधियाना में गैस लीक होने से 11 लोगों की मौत हो गई। मृतकों में 2 बच्चों समेत 5 महिलाएं और 4 पुरुष शामिल हैं। बच्चों की उम्र 10 और 13 साल है। हादसा शहर के ग्यासपुरा इंडस्ट्रियल एरिया के नजदीक एक इमारत में सुबह 7:15 बजे हुआ।
पंजाब के लुधियाना में रविवार सुबह गैस लीक होने से 11 लोगों की मौत हो गई। मृतकों में 2 बच्चों समेत 5 महिलाएं और 4 पुरुष शामिल हैं। हादसा शहर के ग्यासपुरा इंडस्ट्रियल एरिया के नजदीक एक इमारत में सुबह 7:15 बजे हुआ। जिस इमारत में यह हादसा हुआ, वहां दूध का बूथ है। जो भी लोग सुबह दूध लेने के लिए आए, वह बेहोश होते चले गए। मौके पर ही वह बेसुध हो गए।
घटना के बाद फायर ब्रिगेड, पुलिस और NDRF की टीमें पहुंच गई। लोगों को तुरंत अस्पताल पहुंचाया गया। प्रशासन ने इमारत के आसपास के इलाके को सील कर दिया है। NDRF की टीमें मशीनों की मदद से गैस लीक की जांच कर रही है। वहीं पुलिस ड्रोन की मदद से आसपास के इलाके पर नजर रख रही है। मृतकों के शवों को सिविल अस्पताल में भिजवाया गया है। वहां उनके परिजनों का रो-रोकर बुरा हाल है।
देखिए लुधियाना में गैस रिसाव से हुए हादसे की तस्वीरें...
लुधियाना में गैस लीक... 11 की मौत, कई बीमार:मरने वालों में 2 बच्चे, 5 महिलाएं; रिहायशी इमारत में बने मिल्क बूथ में हुआ हादसा
पंजाब के लुधियाना में रविवार सुबह गैस लीकेज से 11 लोगों की मौत हो गई। मृतकों में 5 महिलाओं और 4 पुरुषों समेत 2 बच्चे शामिल हैं। बच्चों की उम्र 10 और 13 साल है। हादसा शहर के ग्यासपुरा इंडस्ट्रियल एरिया के नजदीक एक इमारत में बने मिल्क बूथ में सुबह 7:15 बजे हुआ। लुधियाना की एसडीएम स्वाति ने बताया कि गैस रिसाव के बाद 12 लोग बेहोश भी हो गए। (पढ़ें पूरी खबर)
लुधियाना गैस लीक-दिमाग में जहर पहुंचने से 11 मौतें हुईं:फेफड़ों पर कोई असर नहीं हुआ, सीवर में इंडस्ट्रियल वेस्ट से जानलेवा रिएक्शन की आशंका
लुधियाना के ग्यासपुरा में रविवार सुबह गैस लीक होने से 2 बच्चों समेत 11 लोगों की मौत हो गई। ये कौन सी गैस थी, अभी पता नहीं चला है। मृतकों की बॉडी की जांच करने वाले डॉक्टर ने बताया कि दिमाग में जहर पहुंचने की वजह से मौतें हुईं। डेड बॉडीज के फेफड़ों पर इसका कोई असर नहीं हुआ। (पढ़ें पूरी खबर)
गैस लीक हादसे में 3 परिवारों के 10 लोग मरे:लुधियाना में मरने वाले ज्यादातर बिहार के; महिला समेत 4 लोग अस्पताल में भर्ती
पंजाब के लुधियाना में हुए गैस लीक हादसे में 3 परिवारों के 10 लोगों की मौत हो गई। जबकि मरने वाले एक युवक की अभी पहचान नहीं हो पाई है। महिला समेत 4 लोगों का अस्पताल में इलाज चल रहा है। मृतकों में ज्यादातर लोग बिहार के रहने वाले हैं। उनके शवों को लुधियाना के सिविल अस्पताल में लाया गया है। यहां परिजनों का रो-रोकर बुरा हाल है। (पढ़ें पूरी खबर)